AlmaznayaGroza/cyrillic-language-classification huggingface dataset:
Венгрилэн гимнэз

Венгрилэн гимнэз - «Isten, áldd meg a magyart» («Инмаре, бакель кар венгръёсты»). Крезьгурез Ференц Эркельлэн, кылъёсыз Ференц Кёльчеилэн. A magyar nép zivataros századaiból Isten, áldd meg a magyart Jó kedvvel, bőséggel, Nyújts feléje védő kart, Ha küzd ellenséggel; Bal sors akit régen tép, Hozz rá víg esztendőt, Megbűnhődte már e nép A múltat s jövendőt! Őseinket felhozád Kárpát szent bércére, Általad nyert szép hazát Bendegúznak vére. S merre zúgnak habjai Tiszának, Dunának, Árpád hős magzatjai Felvirágozának. Értünk Kunság mezein Ért kalászt lengettél, Tokaj szőlővesszein Nektárt csepegtettél. Zászlónk gyakran plántálád Vad török sáncára, S nyögte Mátyás bús hadát Bécsnek büszke vára. Hajh, de bűneink miatt Gyúlt harag kebledben, S elsújtád villámidat Dörgő fellegedben, Most rabló mongol nyilát Zúgattad felettünk, Majd töröktől rabigát Vállainkra vettünk. Hányszor zengett ajkain Ozman vad népének Vert hadunk csonthalmain Győzedelmi ének! Hányszor támadt tenfiad Szép hazám, kebledre, S lettél magzatod miatt Magzatod hamvvedre! Bújt az üldözött, s felé Kard nyúlt barlangjában, Szerte nézett s nem lelé Honját e hazában, Bércre hág és völgybe száll, Bú s kétség mellette, Vérözön lábainál, S lángtenger fölette. Vár állott, most kőhalom, Kedv s öröm röpkedtek, Halálhörgés, siralom Zajlik már helyettek. S ah, szabadság nem virul A holtnak véréből, Kínzó rabság könnye hull Árvák hő szeméből! Szánd meg Isten a magyart Kit vészek hányának, Nyújts feléje védő kart Tengerén kínjának. Bal sors akit régen tép, Hozz rá víg esztendőt, Megbűnhődte már e nép A múltat s jövendőt!

Source: original
Гулин, Сергей Петрович

Сергей Петрович Гулин - ӟуч поэт, журналист. Сергей Петрович вордскиз 1951-тӥ арын 10-тӥ июне Ижын. 25 номеро школаез йылпумъяса, дышетскыны пыриз Ижысь механикая институтэ. Ужаз Ижсталь заводын слесарь луыса. 1977-тӥ арын йылпумъяз Удмурт кун университетысь филологияя факультетэз, ужаз ӟуч кылъя кафедраын. 1997-тӥ арысен тырше журналистика удысын. 1986-тӥ-1991-тӥ аръёсы «Комсомолец Удмуртии» газетлэн редакторез вал. Со аръёсы та газет республикаын огез яркытэз но югдурез шара возьматӥсь издание вал. 1991-тӥ аръёсы кивалтӥз Удмуртиысь ивор вӧлмытӥсь агентствоосын. 1996-тӥ арысен Сергей Гулинлэн нимыз герӟаськемын телевидениен. Берло аръёсы со дася но нуэ «Моя Удмуртия» телеканалысь «Остановиться, оглянуться» передачаез. Гулинлэн кылбур гожъян удысэз кутскиз, школаын дышетскыкуз. Солэн тросэз кылбуръёсыз калыке кырӟан луыса вуизы. Нырысетӥ кылбуръёсыз но кырӟанъёсыз калыклы тодмо луизы 60-тӥ аръёслэн пумазы. 1979-тӥ арын Сергей Гулин Грушинской фестивальлэн лауреатэз луиз. Солэсь кырӟанъёссэ ушъязы но дунъязы Юрий Визбор, Александр Городницкий, Татьяна но Сергей Никитин бардъёс. Гулинлэн крезьгуръёсыз кутэмын шаерамы пуктэм постановкаосын но. Кылсярысь, кема аръёс ӵоже Удмурт театрын мынэ «Птичье молоко». Солы кырӟанъёс гожтӥз Сергей Гулин. Гулинлэн кылбуръёсыз ӵемысь печатласькизы «Урал», «Студенческий меридиан», «Луч» журналъёсын. Авторлэн нырысетӥ «Сторона света» кылбур сборникез потӥз 1987-тӥ арын. Гулинлэсь кырӟанъёссэ туннэ но ӵемысь быдэсто туристъёс. Сергей Петровичлэн кылбуръёсыз туннэ но ӵемысь печатласько шаерысьтымы газетъёсын но журналъёсын. Но соосты тодманы уг луы - автор нимзэ пуктыны «вунэтэ».

Source: original
Кальюлайд, Керсти

Керсти Кальюлайд (эст. Kersti Kaljulaid, вордс. 30-тӥ декабре 1969 аре, Тарту, ЭССР, СССР) - эстон экономист но политик, Эстон Республикалэн президентэз 2016-тӥ арлэн 10-тӥ коньывуонысеныз 2021-тӥ арлэн 10-тӥ коньывуонэзозь. == Биографиез == Кальюлайд вордскиз 30-тӥ толсуре 1969-тӥ арын Эстон ССР-ын Тарту карын. 1987-тӥ арын Таллиннысь 44-тӥ номеро шоръёзо школаез йылпумъяз, но 1992-тӥ арын - Тартуысь университетлэсь биологияя факультетсэ. 2001-тӥ арын со луиз магистр. 2011-тӥ арысен Кальюлайд Тартуысь университетлэн кенешеныз кивалтэ.

Source: original
8 куартолэзь

8 куартолэзь - арлэн 128-тӥ нуналыз (129-тӥ нунал високосной арын) григорианской календарья. Выль арозь 237 нунал кыле. Али дыре юлиан календарьлэн 25-тӥ оштолэзезлы огкадь луэ. == Луэм учыръёс == 1541 - Эрнандо де Сото европаос пӧлысь нырысетӥез адӟиз Миссисипи шурез. 1713 - Уйпал ож дыръя ӟуч войскоослы сётскиз Гельсингфорс. 1791 - О. Козловский композиторлэн гимнэз «Гром победы, раздавайся!» Г. Державинлэн кылъёсыныз нырысьсэ кырӟамын. 1890 - ӟуч гожъяськись А. П. Чехов, Сахалин пала мыныку, Сарапулэ вуиз. 1902 - Мартиникаысь Мон-Пеле вулканлэн кисьтӥськемезлэсь 20 000 пала адями быриз. 1918 - П. Н. Красновлэн кивалтэм улсаз урдӥськытэм казакъёс Ростов-на-Донуез киултӥзы. 1924 - бадӟым тылпуэн йырин быдэсак кадь ӝуаз нырысетӥез Можга кар. 1942 Кез посёлоклы кар типъем посёлок статус сётэмын. историын нырысетӥез зарезь жугиськон, куке ожмаськись корабльёс ог-огзэс ӧз адӟелэ, нош зэм-зэм ожмаське вал авиация. 1945 (23:01 CET) - нацистской Германилэн кыл но вератэк капитуляциез. Быдӟым Атыкай ожлэн но Европаын Кыкетӥ дунне ожлэн пумзы. 1984 - СССР Лос-Анджелесысь гужем Олимпи шудонъёсты бойкот сярысь ялӥз. == Вордскизы == 1753 - Мигель Идальго, Мексикаысь вӧсьчи, Мексикаысь революцилэн азьветлӥсез. 1884 - Гарри Трумэн, США-лэн 33-тӥ президентсы. 1926 - Дэвид Аттенборо, Великобританиысь зоолог но натуралист, гожъяськись. 1936 - Николай Миронов, кун ужась но политик, УАССР-ысь но Удмурт Республикаысь Министръёслэн Советсылэн тӧроез 1990-1993 аръёсын. 1938 - Жан Соломин, Удмуртиысь режиссёр. 1962 - Валерий Тодоровский, кинорежиссёр («Подмосковные вечера»). 1975 - Энрике Иглесиас, испан кырӟась. 1981 - Потап, Украинаысь продюсер но артист. == Кулӥзы == 1794 - Антуан Лавуазье, Франциысь тодосчи, туала химилэн инъясез. 1873 - Джон Стюарт Милль, Англиысь философ-позитивист, экономист. 1903 - Поль Гоген, Франциысь суредась-постимпрессионист. 1918 - Шимон Холлоши, венгер суредась-реалист. 1936 - Освальд Шпенглер, немец философ но культуролог. 1976 - Ульрика Майнхоф, немец журналист, социолог, мерлыко ужась но террорист. 1988 - Роберт Хайнлайн, Америкаысь фантаст. 1992 - Сергей Образцов, режиссёр, актёр, Шор мунё театрлэн кылдытӥсез но кивалтӥсез, СССР-ысь калык артист.

Source: original
19 куарусён

19 куарусён - арлэн 262-тӥ нуналыз (263-тӥ нунал високосной арын) григорианской календарья. Выль арозь 103 нунал кыле. Али дыре юлиан календарьлэн 6-тӥ куарусёнэзлы огкадь луэ. == Луэм учыръёс == 1648 - Франциысь тодосчи Блез Паскаль возьматӥз омыр зӥбет вань шуыса. 1783 - монгольфьер лобыса Версальысь ыж, курег но ӵӧж нуэм. 1841 - нырысетӥ калыккуспо чугун сюрес лэсьтэмын (Страсбургысен Базелёзь). 1888 - Бельгиын Спа курортын чеберлыкъя историысь нырысетӥез вожвылъяськон ортчиз. 1891 - украинецъёслэн Канадае кошконзы кутскем. 1893 - Выль Зеландия дуннеын нырысетӥез нылкышноослы быръён правоез сётэм. 1918 - РСФСР-ысь Совнарком дугдытӥз художественной но исторической памятникъёсыз кунгож сьӧры нуылонэз. 1928 - Нью-Йоркын Микки Маус сярысь нырысетӥ мультфильм возьматэмын. 1941 - Быдӟым Атыкай ож: Киев усе вылэм. 1944 - Финляндия но СССР куспын Муско перемирие гожтэмын. 1952 - маккартизм ас йылаз тубем: Чарли Чаплин виноватэ уськытэмын коммунистъёсъя кариськеменыз. 1962 - Глазкарын усьтӥськиз калыклы бытовой юрттэт сётон фабрика. 1982 - Скотт Фалман ӵектӥз нырысетӥоссэ смайликъёсыз - :-) но :-(. 1985 - Мехикоын 8,1 баллъем музъем зуркан вылэм. 1990 - UNIX пользовательёслэн ассоциацизылэн ӵектэмезъя .su домен зарегистрировать каремын. 2006 - кун сэрпалтон Таиландын. == Вордскизы == 1802 - Лайош Кошут, венгер кун ужчи, революционер но юрист. 1888 - Пётр Можаров, Россиысь инженер, Ижысь нырысетӥ мотоциклъёсты кылдытӥсь. 1908 - Мика Тойми Валтари, финн гожъяськись. 1920 - Карен Хачатурян, совето композитор, РСФСР-ысь калык артист. 1923 - Афанасий Русских, Балезино ёросысь Совето Союзлэн Геройез. 1945 - Михаил Атаманов (литературной псевдонимез - Эграпи Гавир Микаль), тодмо удмурт кылчи но черк ужась. 1957 - Евгений Бутолин, Удмуртиысь биохимик, медицина наукаосъя доктор. 1958 - Надежда Михайлова, Удмуртиысь эмъясь, 1-тӥ элькун клиникаё эмъюртлэн валтӥсь врачез. == Кулӥзы == 1843 - Гюстав Гаспар Кориолис, Франциысь физик-механик. 1935 - Константин Циолковский, ӟуч тодосчи, космонавтикаез кылдытӥсь. 1973 - Иван Фонарёв, Вотка ёросысь Быдӟым Атыкай оже пыриськись, Совето Союзлэн Героез.

Source: original
Лужанин, Афанасий Васильевич

Афанасий Васильевич Лужанин (Корепанов) - (12-тӥ толшоре 1912-тӥ арын Лужан гурт, Эгра ёрос - 1966-тӥ арын) - удмурт кылбурчи. == Улон сюресэз == Дышетскиз Дэбес ёросысь неполной шор ёзо школаын. Собере дышетскыны пыриз Глазовысь педагогической техникуме, нош куштӥз атаез кулэмез бере. Быдтӥз краткосрочной курсъёсты Якшур-Бӧдья черкогуртын. 1934-1938 быдтӥз Удмурт пединститутлэсь вечерней отделениез. 1933-тӥ арысен журналист луыса ужаны кутскиз удмурт газетъёсын «Ижевская правда», «Егит большевик», «Дась лу!». 1940-тӥ арын кошке Совето армие но Быдӟым Атыкай ож дыръя шеде Иж гарнизонэ. 1944-тӥ арын луэ Удмурт гожъяськисьёслэн союзазы тӧро луэ, кытын со ужа 1950-тӥ арозь. Афанасий Васильевич Лужанинлэн кылбуран куараез юнмаз Быдӟым Атыкай ож аръёсы но, собере но. Вордӥськем музъемез утёнлы, калык куспын эшъяськыса улонэз юнматонлы сӥзем кылбуръёсыз но поэмаосыз ӟырдыт мылкыдзэс туннэ но ӧз ыштэ. Лыдӟисьёслы тужгес тодмо луиз Граждан Ож вакытэз возьматӥсь «Осотовецъёс» поэмаез. Жингрес кырӟанъёс луыса, калыке паськыт вӧлмизы «Бусъёсын шобырскизы», «Насьток но Исьток» кылбуръёсыз. Эшъёсыз, тодмоосыз Лужанин сярысь ӵем дыръя тазьы шуылозы вал: «Удмурт Крылов!» Зэм но ӟуч кылбурчи музэн ик, асьме литератураын со котькинлэсь трос устоесь басняос кылдытӥз но та жанрез вылӥе ӝутӥз. Кылбурчи синазькыл кариз ужаны люкетӥсь азьтэмъёсты, вылтӥяськисьёсты сереме уськытӥз йыртэмасьёсты, юисьёсты. Гожтэм ужъёсыз асьмеды бордазы кыско, сюлмаськыто, малпаськыто но пальпотто. 35 ар творческой деятельностяз Лужанин удмурт кылын 9 кылбуръёсын сборникъёс поттӥз. Афанасий Лужанин вал берыктӥсь. Со берыктӥз Пушкинлэсь, Гогольлэсь, Некрасовлэсь, Горькийлэсь, Мицкевичлэсь произведениоссэс. Солэн литературной но мер ужъёсыз понна солы сётэмын «Знак Почёта» орден, медальёс, но Почётной Грамотаос Удмурт Вылӥ Кенеш Президиумлэсь.

Source: original
Киров карлэн историез

Н. М. Карамзинлэн «Российской Государстволэн Историез» книгаын пусъёмын: туала Киров котырысь музъемъёс вылын 1174-тӥ арын ӟуч адямиос интыяськизы. 1374-тӥ арын Новгородысь ушкуйникъёс Вятка гурт кылдыто, котырыто сое йылсам юбоослэсь лэсьтэм кенерен. 1391-тӥ арын Бектут бигер ханлэн кивалтэмез улсын гурт быдэсак сутэмын вал. Со дырысен Мускоысь но Зарни Ордаысь ожгарчиос ӵемысь вуылыны кутско. 1401-тӥ арын галицкой князъёс та музъемъёсын кивалтыны кутско. Мусколэн политикаезлы пумитъяськыса, кремль ӝутэмын но выль карлы Хлынов ним сётэмын (матын бызись Хлыновица шурлэсь нимзэ санэ басьтыса, карлы сыӵе ним, пе, сётӥзы). 1489-тӥ арын Хлынов Муско кун борды весяклы итӥськиз. 1580-тӥ арын Иван Грозныйлэн сётэм грамотаезъя Трифон нимо монастырез ӝутыны кутско. Пумозяз вутто 1689-тӥ арын. Та дырозь со архитектурной ансамбльлэн Успенской соборез гинэ кылемын. Со - Ватка музъем вылын излэсь нырысетӥ лэсьтэм вашкала синпелет луэ. 1624-тӥ арысен Хлыновын Новодевичий Преображенской монастырьлэн юртэз ӝутыны кутскемын. Ог люкетэз - Преображенской черкез - та дырозь утемын. Поморье, Поволжье, Урал но Сибирь улосъёсы ортчись вузкарон сюресъёс карлы азинскыны юрттӥзы. XVII-тӥ дауре Хлыновын 726 улон юрт, 17 черк, 2 монастырь, 118 вузкаронни, 22 кебит, 13 вуко, 6 кармунчо лыдъяське ни вал. 1708-тӥ арозь Хлынов Сибирской губерние пыре вал. 1727-тӥ арысен Кузон губернилэн люкетэз луиз. 1722-тӥ арын Хлыновын нырысетӥ школа усьтэмын. 1758-тӥ арын сое выжыто духовной семинарие. 1811-тӥ арын пиосъёслы гимназия усьтэмын. 1780-тӥ арын Екатерина II-лэн указэзъя Вятка наместничество кылдытэмын но Хлыновлы Вятка выль ним сётэмын. 1797-тӥ арын наместничество интые губерния кылдыто. Со арысен Вятка - губернской город лыдъяськыны кутскиз. Карысь юртъёсты лэсьтонъя выль план юнматэмын (шуом, ульчаосты шонертон, излэсь юртъёсты ӝутон). 1897-тӥ арын Вятка карын 25 сюрс адями улэ вал. 1895-тӥ арын Вятка кар доры чугун сюресэз вутто. 1906-тӥ арын чугун сюрес Вяткаез Петербурген герӟаны кутске. 1916-тӥ арын карын 44 промышленной предприятие лыдъяське, кытын 2 сюрслэсь ятыр адямиос ужало. 1929-тӥ арын Ватка Нижегородской улосвылосэ пырыны кутске. 1934-тӥ арын Вяткалы выль ним сёто - Киров, но кылдыто Кировской улосвылос.

Source: original
Трир

Трир (нем. Trier, лат. Augusta Treverorum) - «Уйпал Рим», Германияысь вашкалаез кар. Кылдытэмын асьме эралэсь азьло 15-тӥ даурын Октавиан Август рим императорен треверъёслэн племязылэн вӧсяськон интызы вӧзын, со бордысь ик карлэн нимыз - «Августа Треверская». Кар интыяське Рейнланд-Пфальц федерал музъемлэн шундыпуксён палаз. Городын трос чебер, синмаськымон интыосыз. Нырысь ик, со Порта Нигра (Porta Nigra) - «Сьӧд капкаос». Азьвыл солэн кӧльыосыз югытэсь вылӥллям, но дыр ортчемъя, тӧлэн но жобаськись куазен сэрен, сьӧдэктӥллям. Капкалэн пасьталаез - 36 метр, ӝуждалаез - 30 метр, нош мурдалаез - 21,5 метр. Шундыпуксён Рим империялэсь кылем капкос пӧлысь Порта Нигра - тужгес бадӟымез но умой возиськемез. Ас вакытаз со пушкын таможня интыяськем. Туж чебер но узыр адске Трир собор но со вӧзысь нылкышноослэн монастырьзы - Либфрауэнкирхе. Соборез утён вылысь пӧртэм ужъёс нуисько. Пушказ пыраны уг лэзё. Собор 320-тӥ арын Дунчылкыт Агриций Трирскиен пуктэмын вылэм, та ужез солы быдэстыны косэм Константин император. Быдӟым Константинлэн 310-тӥ арын пуктэм базиликаез туннэ но, куке вӧсяськон инты быдэсак выльдэмын, кыске бордаз огшорыеныз. Укноосаз азьвыл суредъёсыз ик кылемын на. XII даурысен отын епископлэн резиденциез интыяськем. Пулэсь лэсьтэм вӧлдэтэз лыдэ басьтытэк, базиликаын нокыӵе чеберъянъёсыз ӧвӧл. Рим выж вылтӥ туннэ но сюрес ортче, нош пуктэмын ни со Порта Нигралэн даураз. Рим калыкъёс пуктӥллям - со бордысен ик нимыз. Городысь история синпелетъёс ЮНЕСКО-ен утисько. Трир тодмо луэ на, Карл Маркслэн вордӥськем интыез шуыса.

Source: original
6 толсур

6 толсур - арлэн 340-тӥ нуналыз (341-тӥ нунал високосной арын) григорианской календарья. Выль арозь 25 нунал кыле. Али дыре юлиан календарьлэн 23-тӥ шуркынмонэзлы огкадь луэ. == Луэм учыръёс == 1492 - Колумблэн корабльёсыз Гаити ярдур борды причалить каризы. 1534 - Себастьян де Белалькасар инъяз Кито карез. 1741 - дворцовой сэрпалтон пуктӥз ӟуч престол вылэ Елизавета Петровнаез. 1865 - США-ын рабство быдтэмын. 1884 - Вашингтон монумент лэсьтэмын, со сьӧртӥ дуннеысь тужгес но ӝужытэз лэсьтӥськем. 1905 - Красноярскысь республика ялэмын. 1917 Финляндиысь парламент Россилэсь нимазъяськыны но эрико кун луыны кариськиз. туж кужмо пуштон Галифакслэсь портсэ пальккиз. 1920 - Уйпал Ингрия Республика быдтэмын. 1921 - Ирландиез независимостезлы оскытӥсь Англи-ирланд договор гожтэмын. 1940 - «Удмуртторф» удмурт производственной огазеяськон кылдытэмын. 1965 - Быдэс Россиысь историяя но культурая памятникъёсты утёнъя мерлэн Сарапулысь люкетэз кылдытэмын. 1997 - Россилэн ожгар транспортной самолётэз Ан-124 Иркутскын улон корка вылэ усиз. 2000 - усьтэмын Ливерморий - 116-тӥ химической элемент. == Вордскизы == 1778 - Жозеф Луи Гей-Люссак, Франциысь химик но физик. 1813 - Николай Огарёв, кылбурчи, публицист, ӟуч революционер. 1913 - Николай Амосов, СССР-ысь но Украинаысь кардиохирург, тодосчи. 1918 - Вильгельм Майер, совето историк-медиевист, Удмурт кун университетлэн профессорез. 1924 - Николай Старшинов, ӟуч совето кылбурчи. 1957 Михаил Евдокимов, ӟуч артист, юморист но киноактёр. Александр Пузырёв, Удмуртиысь ботаник, Удмурт кун университетлэн доцентэз. 1958 - Александр Балуев, СССР-ысь но Россиысь актёр. == Кулӥзы == 1892 - Вернер фон Сименс, инженер, изобретатель, Siemens AG фирмаез кылдытӥсь. 1971 - Матильда Кшесинская, ӟуч балерина. 1995 - Александра Перевощикова, врач-педиатр, РСФСР-ысь дано эмъясь, нырысетӥ удмурт нылкышно-профессор.

Source: original
Агатис

Агатис ( лат. Agathis ) - Araucariaceae семьяысь Азилэн, Австралилэн но Полинезилэн лысо писпу. Дуннеын тодмо ог 20 пӧртэм. == Видъёс == Agathis atropurpurea - Agathis australis - Каури Agathis borneensis - Agathis corbasonii - Agathis dammara (syn. A. celebica) - Agathis endertii - Agathis flavescens - Agathis kinabaluensis - Agathis labilliardieri - Agathis lanceolata - Agathis lenticula - Agathis macrophylla (syn. A. vitiensis) - Agathis microstachya - Agathis montana - Agathis moorei - Agathis orbicula - Agathis ovata - Agathis philippinensis - Agathis robusta - Agathis silbae - Agathis spathulata -

Source: original
Хелимский, Евгений Арнольдович

Евге́ний Арно́льдович Хели́мский - ӟуч кылчи. Филологи наукаосъя доктор (1988), профессор. Вордскемын 1950 аре 15 мартэ, кулэмын 2007 аре 25 декабре. == Основные публикации == Очерки по селькупскому языку: Тазовский диалект. Ч. 1-3. М., 1980, 1993, 2002 (соавторы: А. И. Кузнецова и др.). Древнейшие венгерско-самодийские языковые параллели: Лингвистическая и этногенетическая интерпретация. М., 1982. The Language of the First Selkup Books. Szeged, 1983 - (Studia Uralo-Altaica 22). Die Matorische Sprache: Wörterbuch - Grundzüge der Grammatik - Sprachgeschichte. Szeged, 1997. - (Studia Uralo-Altaica 41). Компаративистика, уралистика: Лекции и статьи. М., 2000. Самодийско-тунгусо-маньчжурские лексические связи. М.: Языки славянской культуры, 2007 (соавтор: А. Е. Аникин). == Чӧлсконъёс == Личная страница Страница на сайте Гамбургского университета

Source: original
Ликасте

Ликасте (лат. Lycaste) - Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 54 пӧртэм. == Видъёс == Section Deciduosae Subsection Xanthanthae Lycaste aromatica, Lycaste bradeorum, Lycaste campbelli, Lycaste cochleata, Lycaste consobrina, Lycaste crinita, Lycaste cruenta, Lycaste deppei, Lycaste lasioglossa, Lycaste macrobulbon. Subsection Paradeciduosae Lycaste brevispatha, Lycaste tricolor. Section Longisepalae Section Macrophyllae Lycaste dowiana, Lycaste leucantha, Lycaste macrophylla Lycaste neglecta, Lycaste powellii, Lycaste skinneri, Lycaste xytriophora. Section Fimbriatae Lycaste longipetala, Lycaste mesochlaena. == Природа гибридъёс == Lycaste × groganii (Lycaste aromatica × Lycaste deppei) Lycaste × michelii (Lycaste cochleata × Lycaste lasioglossa) Lycaste × smeeana (Lycaste deppei × Lycaste skinneri) == Гибридъёс == Angulocaste (Anguloa x Lycaste) Cochlecaste (Cochleanthes x Lycaste) Colaste (Colax x Lycaste) Lycasteria (Bifrenaria x Lycaste) Lycida (Ida x Lycaste) Maxillacaste (Lycaste x Maxillaria) Zygocaste (Lycaste x Zygopetalum)

Source: original
19 пӧсьтолэзь

19 пӧсьтолэзь - арлэн 200-тӥ нуналыз (201-тӥ нунал високосной арын) григорианской календарья. Выль арозь 165 нунал кыле. Али дыре юлиан календарьлэн 6-тӥ пӧсьтолэзезлы огкадь луэ. == Луэм учыръёс == 711 - Пиреней мукожез арабъёсын басьтон (Гвадалете дорын жугиськон). 1822 - француз тодосчи Жозеф Ньепс нырысетӥзэ дуннеын фотографиез лэсьтӥз. 1825 - Анна Кернлэн Тригорскоеысь кошкон нуналаз Пушкин солы кие сётӥз «К***» кылбурез («Я помню чудное мгновенье...»). 1900 - Быдэс дуннеысь адӟытонэз ортчытон борды вадьсаськыса, усьтӥськиз Парижысь метро. 1908 - Лондонысь Дун-чылкыт Павел соборын епископ, Олимпиадаез кабыл карыкуз, вераз фразаез: «Валтӥсез - вормон ӧвӧл, нош пыриськон». 1928 - Китай Европаысь кунъёсын вань «огкадь луисьтэм договоръёсыз» быдтӥз. 1936 - испан коммунистъёслэн азьветлӥсьсы Долорес Ибаррури, радио пыр вазиськыса, нырысьсэ ялӥз «¡No pasarán!» («Уз ортчелэ!») лозунгез. 1949 - Лаос Францилэсь независимостез басьтӥз. 1956 - Дэбес черкогуртын школа-интернат усьтэмын. 1980 - Мускоын усьтӥськизы XXII-тӥ гужем Олимпи шудонъёс. 1992 - Сарапул ёросысь Сигаево черкогуртын нырысьсэ ортчизы гурт спортивной шудонъёс. 1993 - Пичи Пурга ёросысь калык депутатъёслэн кенешсылэн исполком бордаз калыклы социальной юрттэт сётонъя ёзэсъёс кылдытэмын. == Вордскизы == 1814 - Сэмюэль Кольт, Америкаысь конструктор но промышленник, пыӵал тӥрлык лэсьтонъя фирмаез кылдытӥсь. 1893 - Владимир Маяковский, ӟуч совето кылбурчи. 1898 - Герберт Маркузе, немец философ но социолог. 1928 - Павел Рекец, ӟуч актёр, Удмуртиысь дано артист. 1934 Александр Ширвиндт, СССР-ысь но Россиысь актёр, РСФСР-ысь калык артист. Геннадий Чукавин, Удмуртиысь транспорт удысын ужась, ИПОПАТ-эз кылдытӥсь. 1935 - Василий Ливанов, СССР-ысь но Россиысь актёр, РСФСР-ысь калык артист. 1938 - Вахтанг Кикабидзе, совето но грузин актёр, кырӟась, сценарий гожъясь, режиссёр, кырӟанъёслэн авторзы, Грузин ССР-ысь калык артист. 1947 - Гарий Кремер, Удмуртиысь физкультурая но спортъя кун комитетлэн тӧроез (1999-2008). 1971 - Виталий Кличко, Украинаысь боксёр, дуннелэн боксъя профессионалъёс пӧлысь чемпионэз, Киев карлэн йырыз. 1976 - Бенедикт Камбербэтч, Великобританиысь актёр. == Кулӥзы == 1374 - Франческо Петрарка, Италиысь кылбурчи. 1855 - Константин Батюшков, ӟуч кылбурчи. 1937 - Джордж Паркер, Америкаысь тылы ручкаез изобретатель, Parker Pen Company компаниез кылдытӥсь. 1943 - Николай Ефремов, Удмуртиысь ожгар лётчик, Быдӟым Атыкай оже пыриськись. 1984 - Фаина Раневская, актриса, СССР-ысь калык артист. 2011 - Карэн Хачатурян, армян композитор, СССР-лэн кун премиезлэн лауреатэз. 2013 - Михаил Горшенёв, Россиысь рок-музыкант, «Король и Шут» группалэн азьворттӥсез. 2015 - Геннадий Селезнёв, Россиысь политик.

Source: original
Сьӧд ты

Сьӧд ты (ӟуч Чёрное озеро) - Удмуртиысь Якшур-Бӧдья ёросысь шӧг вуо пичи ты. == Интыяськемез == Сьӧд ты интыяськемын ёрослэн лымшор но шундыӝужан висказ, «Селычкинской» муниципал кылдытэтлэн музъем вылаз , Якшур-Бӧдьялэсь 15 иськемлылы палэнын. Сюлэм тусо ты кылле нюлэс пушкын. Солы тужгес матысез улон интыос - Селычка но Солнечной черкогуртъёс (ты дорысен 3 иськем котыр луоз). Кӧс куазен отчы пӧртэм ласянь шугъяськытэк вуыны луэ. Тылэн огъя площадез одӥг гектар пала.

Source: original
Лондон

Лондон (англ. London) - Быдӟым Британилэн но Уйпал Ирландилэн Огазеяськем Королевствозылэн но Англилэн шоркарез, Британ шормуӵьёслэн бадӟымез карзы. Карлэн быдӟалаез - 1 сюрс 706,8 квадрат иськем. Кылдытемын вал римлянъёсын, кудӥз нимазы сое Londinium, со дырысен кемала дыр ортчиз ни, но Лондон кык сюрс ар ини пӧртэм кивалтӥсьслэн карзы луэ. Шорсюлмыз - Сити. Лондонлэн быръем кивалтӥсез - карлэн йырыз, мэр (Mayor of London). Та ужез али валтэ Садик Хан. Лондонлэн кенеш органэз - Лондон Ассамблея (London Assembly). Дуннелы Лондон - номырин мертантэм инты: со - политика, культура, масс-медиа, тазалыкез утён, мода, наука, ужбергатон, сервис, азинскон, туризм, транспорт, вузкарон, коньдон ужпумъёс но мукет ласянь шорсюлэм луэ. Лондон улӥсьёслэн Европаын бадӟымез GDP-зы (ӟуч валовой внутренний продукт). Татын интыяськемын Европаысь 500 бадӟымез компаниос пӧлысь 100-эз. == Чӧлсконъёс == Официальной сайтэз

Source: original
Антильской шормуӵъёс

Антильской шормуӵъёс (исп. Antillas, озьы ик Карибъёс яке Карибской шормуӵъёс) - Вест-Индиын, Уйпал но Лымшор Америкаос куспын интыяськем архипелаг. Люкиське Бадӟым Антильской шормуӵъёслы (Куба, Гаити, Ямайка, Пуэрто-Рико) но Пичи Антильской шормуӵъёслы. Огъя быдӟалазы 228 662 км². Улӥсьёссы - 42 миллион адями (2009). == Озьы ик учке == Вест-Индия Бадӟым Антильской шормуӵъёс Пичи Антильской шормуӵъёс

Source: original
Дакридиум

Дакридиум ( лат. Dacrydium ) - Podocarpaceae семьяысь Океанилэн но Азилэн лысо писпу. Дуннеын тодмо ог 16 яке 20 пӧртэм. == Видъёс == Dacrydium araucaroides Brongniart et Grisebach Dacrydium balansae Brongniart et Grisebach Dacrydium beccarii Parlatore Dacrydium comosum Corner Dacrydium cornwalliana de Laubenfels Dacrydium cupressinum Sol. ex Lamb. Dacrydium elatum (Roxb.) Wallich ex Hook. Dacrydium ericoides de Laubenfels Dacrydium gibbsiae Stapf. Dacrydium gracilis de Laubenfels Dacrydium guillauminii Buchholz Dacrydium leptophyllum (Wasscher) de Laub. Dacrydium lycopodoides Brongniart et Grisebach Dacrydium magnum de Laubenfels Dacrydium medium de Laubenfels Dacrydium nausoriensis de Laubenfels Dacrydium nidulum de Laubenfels Dacrydium novo-guineense Gibbs Dacrydium pectinatum de Laubenfels Dacrydium spathoides de Laubenfels Dacrydium xanthandrum Pilger

Source: original